याचिकाकर्ता शिक्षक दीपनारायण निठारवाल के एडवोकेट संदीप कलवानिया ने याचिका में बताया कि प्रार्थी 2007 से तृतीय श्रेणी शिक्षक के पद पर करौली जिले में कार्यरत है। प्रार्थी की मां ह्रदय रोग से ग्रसित है जिसका नियमित इलाज चल रहा है। राज्य सरकार ने पिछले दिनों एक सर्कुलर जारी कर किडनी, ह्रदय, कैंसर सहित अन्य गंभीर बीमारियों के मामलों में छूट देते हुए अनेक शिक्षकों के तबादला आदेश जारी किए है। प्रार्थी ने भी मां की बीमारी का हवाला देते हुए अपने गृह जिले की रिक्त पदों वाली स्कूलों में तबादला चाहने के लिए विभाग को परिवेदना प्रस्तुत की थी, लेकिन विभाग ने उसकी परिवेदना पर विचार नहीं किया और न ही कोई प्रत्युत्तर दिया। कलवानिया ने दलील दी कि प्रार्थी करीब 10 वर्ष से करौली जिले में कार्यरत है और परिवार की जिम्मेदारी प्रार्थी के ऊपर पर ही है। याचिका में प्रार्थी ने पारिवारिक परिस्थितियों तथा समान मामलों में विभाग ने जिन शिक्षिकाओं के तबादले आदेश जारी कर उनकी परिवेदना स्वीकार की है। उसी आधार पर प्रार्थी का भी तबादला गृह जिले में किए जाने की गुहार लगाई थी।